三洞四辅十二类

三洞四辅十二类分类法是道教所特有的一种对道教經典的分类方法，道藏就是用这种方法编目的。其中的“三洞”、“四辅”又合稱“七部”。 洞就是“通”的意思，表示诵习这些经书可以达到通于神明的境界。三洞的概念大约在东晋初期开始形成。到陆修静编撰《三洞经书目录》使用三洞的分类法，并且自称三洞弟子，这一概念基本定型。 三洞包括： 洞真部：即上清经，天寶君所出。上清寶經三百卷，玉訣九千篇，符圖七千章，祕在九天之上，大有之宫，交付青童君封於玉華青宮。又有太帝君命扶桑大帝撰出三十一卷，獨立之訣，據傳清虛真人小有天王褒以之授魏華存。 洞玄部：即灵宝经，靈寶君所出。太上紫微宮中金格玉書，靈寶真文篇目，十部妙經，合三十六卷，天真皇人囀天音而辯析之。據傳太極真人徐來勒等仙真，降付葛玄，又傳授教戒訣要。 洞神部：包括《三皇文》和其他召鬼唤神的书籍，神寶君所出。小有天玉府中有三皇文，本出大有宫，皆上古三皇、八帝所得授之書，以藏名山，據傳為帛和、鮑靚得之；唐皇室曾以三皇文為鮑靚所造，語涉妖妄，下令以《道德經》代之。南宋時，有道派將三皇文與洞神籙階剝離，歸入靈寶，而以正一盟威籙以下諸雜錄，天心正法，五雷諸法，考召之文，書禁之術，隸為洞神部。 随着经书的增加，通过三洞编目已经不能包纳全部的经书，于是出现了四辅的分类法，也就是辅助、补充三洞的经书。包括： 太玄部：辅助洞真，重玄為宗。據傳尹喜於函谷關遇老子，拜師求道，得道德、妙真、西昇等五卷。 太平部：辅助洞玄，三一為宗。據傳老君於蜀授干吉神書，至漢順帝時，宮崇獻其師干吉所得神書百七十卷，號《太平經》。 太清部：辅助洞神，太一為宗。據傳左慈於天柱山精思，而神人授之金丹仙經，左慈又將其傳付於葛玄。 正一部：贯穿各部。真一為宗，徧陳三乘。據傳太上降鶴鳴山，授張天師「三天正法」，正一盟威符籙一百二十階，及千二百官儀三百大章，法文祕要。 这种分类法最早见于《正一法文经图科戒品》。 在四辅分类法出现之后，又出现了十二部分类法。就是将三洞各细分为十二部，共36部。而四辅则不分部。最早见于《洞真太上仓元上录》，定型于《道教义枢》。包括： 本文：经书原文 神符：各种符 玉诀：对道经的注解和阐述 灵图：对经书原文的图解以及以图像为主的经书 谱录：记录高真上圣事迹和功德的经书 戒律：各种戒律、功过格 威仪：斋醮科仪方面的经书 方法：个人修炼以及设坛祭祀的方法 众术：炼丹术、五行变化、数术 记传：神仙传记、碑铭、道观等志书 赞颂：颂唱神灵的經書、步虛詞、寶誥 章表：祭祀时呈给天帝的青词等 《洞玄靈寶自然九天生神章經》：「天寶君者，則大洞之尊神，天寶丈人則天寶君之祖炁也。丈人是混洞太無元高上玉虛之炁，九萬九千九百九十億萬炁。後至龍漢元年化生天寶君，出書時號高上大有玉清宮。」 《茅山志》：「上清道祖大洞至尊元始天王上皇天帝紫霞虛皇天尊，元始天王，迺玉清元始天中之尊《黃庭經》云，上清紫霞虛皇尊。《玉緯經》云：虛皇者，大道之所理即大道之域，包羅三清道之祖也。《九天生神章》稱大洞尊神是也。」 王契真《上清靈寶大法》：「元始天尊，九聖之尊，萬化之源，道之玄炁，虚無自然，不可擬議，散而爲氣，聚而成形，其中有神，强名天尊，故稱云元始天王者是也，乃上清之道尊，爲玉籙上皇，居玉清聖境，治玄都玉京。」 《茅山志》：「聖師上清九微太眞玉保王金闕上相大司命高晨師東海玉明青華小童大道君，青童大君，一號青蓋紫童，一號斗中真人，治東海大方諸宮東華山丹闕黃房之內，乘碧霞流景雲輿，帶飛青翠羽龍帔。從桑林千真，㖟涓子《三元真一經》，㖟太虛赤真人《消魔經》。以晉代降魏夫人家。嘗以三月十八日、十二月二日與茅司命同至句曲推校學者。」 《三洞神符記》：「太上大道君以大洞真經付上相青童君，掌錄於東華青宮，使傳後聖，應為真人者。」 《洞玄靈寶自然九天生神章經》：「靈寶君者，則洞玄之尊神、靈寶丈人則靈寶君之祖炁也。丈人是赤混太無元玄上紫虛之炁，九萬九千九百九十九萬炁。後至龍漢開圖，化生靈寶君，經一劫至赤明元年。出書度人時，號上清玄都玉京七寶紫微宮。」 《雲笈七籤·靈寶略紀》：「太上大道君以開皇元年托胎於西方綠那玉國，寄孕於洪氏之胞，凝神瓊胎之府三千七百年，降誕於其國鬱察山浮羅之岳，丹玄之阿側。名曰器度，字上開元。及其長，乃啟悟道真，期心高道。坐於枯桑之下，精思百日，而元始天尊下降，授道君靈寶大乘之法十部妙經。」 金允中《上清靈寶大法》：「虛無之先，無光無象。赤明之後，玉字方彰，此第一譯也。天真皇人書為正音，此第二譯也。道君撰次成經，此第三譯也。王母下授漢武帝，方易以成世書，此第四譯也。」 王契真《上清靈寶大法》：「靈寶天尊，九真之祖，上清髙聖，道之元炁，以教言之，元始爲洞真，至此别爲洞玄。所謂玉晨，受靈寶上品度人之道，乃元始之弟子，上清之祖師，太清之上皇，即天真髙靈尊爲宗師也，曰太上玄皇玉晨道君者是也，居上清真境，治金闕寥陽寶殿。」 《三洞神符記》：「天尊命天真皇人注解其正音，使皇道清暢，澤被十方。皇人不敢違命，按筆注解之曰：形魂頓喪，率我所見，聊注其文五合之義，其道足以開度天人也。」 《猶龍傳序》：「開闢之初，天尊命天真皇人裁雲作篆，字方一丈，八角垂芒，為天書之始也。聖人欲詮妙本，故著之以為經錄符圖，所以有三洞四輔，凡三十六部，為大教之鑪錘也。」 《洞玄靈寶自然九天生神章經》：「神寶君者，則洞神之尊神，神寶丈人則神寶君之祖炁也。丈人是冥寂玄通元無上清虛之炁，九萬九千九百九十萬炁。後至赤明元年，化生神寶君，經二劫至上皇元年，出書時號三皇洞神太清太極宮。」 《傳授三洞經戒法籙略說》：「《靈寶經》云：神寶君者，則洞神之尊神。至上皇元年出書時，號三皇洞神。《太清太極宮經》云：三皇者，則三洞之尊神，大有之祖炁，天皇主炁，地皇主神，人皇主生，三合成德，萬物化焉。」 王契真《上清靈寶大法》：「道德天尊，九仙教主，道之始炁，以教言之，自元始至此爲洞神，曰太清金闕後聖玄元道君太清仙王禀元皇虚皇之誥，宣三洞四輔之文，随方應化，演教傳經，今古尊崇，萬方欽仰，自三皇以來，宣說靈寶之經，萬世度人無量，天人崇位，雙皇封尊，爲太上老君者是也，居太清仙境。」 《雲笈七籤·釋洞神秘籙》：「《小有經下記》曰：三皇治世，各受一卷，以天下有急，召天上神，地下鬼，皆敕使之，號曰「三墳」。後有八帝，次三皇而治，又各受一卷。亦以神靈之教治天下。上三卷曰「三精」，次三卷曰「三變」，次二卷曰「二化」，凡八卷，號曰「八索」。」 《傳授經戒儀注訣》：「太玄者，大宗極主之所都也，小宗未極之主，相導歸乎此都。此都無際，包羅畢周，最大無比，故謂為太。有而難見，故謂為玄。」 《太玄真一本際經·最勝品》：「夫十方天尊發心之始，皆了兼忘重玄之道，得此解己，名發道意，漸漸明了，成一切智。其餘諸行，皆是枝條。帝君又問:『何謂兼忘?』太極真人答曰:『一切凡夫......染著諸有，......不能無滯，故使修空，除其有滯。有滯雖淨，猶滯於空，常名有欲。故示正觀，空於此空，空有雙淨，故曰兼忘，是名初入正觀之相。』帝君又問:『何謂重玄?』太極真人曰:『正觀之人，前空諸有，於有無著。次遣於空，空心亦淨，乃曰兼忘。而有既遣，遣空有故，心未純淨，有對治故。所言玄者，四方無著，乃盡玄義。如是行者，於空於有，無所滯著，名之為玄。又遣此玄，都無所得，故名重玄，眾妙之門。』」」 《太清金液神丹經序》：「戀有則甚惑，樂無亦未達，達觀兼忘，同歸於玄。既曰兼忘，又忘其所忘，心智泯於有無，神精凝於重玄，此窮理盡性者之所體也。」 成玄英《道德經義疏》：「有欲之人唯滯於有，無欲之士又滯於無，故說一玄，以造雙執。又恐行者滯於此玄，今說又玄，更祛後病。既而非但不滯於滯，亦乃不滯於不滯，此則遣之又遣，故曰:玄之又玄。」 《傳授經戒儀注訣》：「老君者，得道之大聖，幽顯所共師者也。應感則變化隨方，功成則隱淪常住，住無所住，常無不在，不在之在，在乎無極，無極之極，極乎太玄。」 《太平經鈔癸部》：「太者，大也；大者，天也；天能覆育萬物，其功最大。平者，地也，地平，然能養育萬物。經者，常也；天以日月五星為經，地以嶽瀆山川為經。天地失常道，即萬物悉受災。帝王上法皇天，下法後地，中法經緯，星辰嶽瀆，育養萬物。故曰大順之道。」 敦煌《太平經》殘卷：「然則精學之士，務存神道，習用其書，守得其根。根之本宗，三一為主。一以化三，左無上，右玄老，中太上。太上統和，無上攝陽，玄老總陰。陰合地，陽合天，和均人。人、天及地，號為三才。」 《太平經·令人壽治平法》：「三氣共一，為神根也。一為精，一為神，一為氣。此三者，共一位也，本天地人之氣。神者受之於天，精者受之於地，氣者受之於中和，相與共為一道。故神者乘氣而行，精者居其中也。三者相助為治。」 《太平經·和三氣興帝王法》：「但大順天地，不失銖分，立致太平，瑞應並興。元氣有三名，太陽、太陰、中和。形體有三名，天、地、人。天有三名，日、月、星，北極為中也。地有三名，為山、川、平土。人有三名，父、母、子。治有三名，君、臣、民，欲太平也。此三者常當腹心，不失銖分，使同一憂，合成一家，立致太平，延年不疑矣。」 《雲笈七籤·玄門大論三一訣》：「孟法師云：涉學所宗，三一爲本。故七部九結，皆有圖術，今列如左：.....第六、太平三一。意神、志神、念神。出第一卷自占盛衰法；」 《上清九真中經內訣》：「諸餌丹砂、八石及雲母百草丸散，欲延年養性，求神仙之法，當祭太一君。不祭者，作藥皆不成。縱成，服之無益，不能使人得仙，不能延年益壽，長生不死。故言祭太一者，太一下臨之，或遣玉女下，神氣所加，合藥成，服之有驗。.....今當合某種雜藥，投諸太一上君，太一君監臨共服，黃宮紫蓋之下。願藥無縱無橫，無飛無揚，和合神砼，華精正黃。」 《老子中經》：「白兔搗藥，蟾蜍在傍，太一和劑，彭祖先當；服一刀圭，面目生光，身出毛羽，上謁上皇。」 《洞神八帝妙精經》：「太一者，胞胎之精，變化之主，魂魄生於胎神，命炁生於胞府，變合帝君，混化為人。故太一之神，生之母也。帝君之尊，生之父也。...汝可成也。可更齋三日，燒香沐浴，告汝要道，三皇天文大字、太清中經金液神丹之法。」 《洞真高上玉帝大洞雌一玉檢五老寶經》：「太一之精，起於太清，魂魄受化，形影為靈，攝御百神，拘制三陽，帝君玄煙，合真會昌，內安精氣，外攘灾殃，卻除死籍，延命永長」 《金鎖流珠引》：「正一者，正心取道，更無二三，故名正一。後聖君見其大道門戶稍多，後學者初心迷惑，恐失其真性，故上於太上大道君前，請改金籙玉籙經名，教化下界人民，令一心敬信者，入一門中精修，便令得道，而取名曰正一。此法者一向正心，求修至真，不以邪見惑志，以至功德得道。」 《老子想爾注》：「一者，道也。今在人身何許？守之云何？一不在人身也，諸附身者。悉世間常偽伎，非真道也。一在天地外，人在天地間，但往來人身中耳。都皮裏悉是，非獨一處。一散形為氣，聚形為太上老君，常治昆侖。或言虛無，或言自然，或言無名，皆同一耳。今布道誡，教人守誡不違，即為守一矣。不行其誡，即為失一也。」 《道教義樞》：「一者洞真，二者洞玄，三者洞神。真以不雜為義，玄以不滯為義，神以不測為義。通而為語，三名互通。何者？一乘玄書，故是不雜，理然無滯。三洞妙旨，本自難思，故為不測耳。從通制別者，靈秘不雜，故與真名。生天立地，其用不滯，故與玄名。召制鬼神，其功不測，故與神名。通稱洞者，以通同為義，明三教並能通凡入聖，又皆同一大乘也」 《道教義樞》：「其洞真是天寶君所出，玉緯引《正一經》云：元始高上玉帝，稟承自然玄古之道，撰出上清寶經三百卷，玉訣九千篇，符圖七千章，祕在九天之上，大有之宮，相傳玉文，以付上相青童君，封於玉華青宮。無景元年，又撰一通以封西城山中。又太帝君命扶桑大帝暘谷神王撰出三十一卷，獨立之訣，上經三百首，今獨立亦行於世也。」 《茅山志》：「感太極眞人、青童道君、搏桑暘谷王、景林眞人、清虚眞人來降。謂元君曰：聞子密緯眞氣，太帝君勑我㖟子神眞之道，遂出《太上寶文》、《八素隱書》、《大洞眞經》、《高仙羽玄》等書三十一卷，手授元君。」 金允中《上清靈寶大法》：「秦末，三茅真君修存上道，洞真之教已萌其端。至東晉哀帝興寧年間，南嶽魏夫人，以大洞眾經付楊司命，以次流傳。」 《道教義樞》：「洞玄是靈寶君所出，高上大聖所撰，今依元始天王告西王母，太上紫微宮中金格玉書，靈寶真文篇目，十部妙經，合三十六卷。按《太玄都四極明科》曰：洞玄經，萬劫一出。今封一通於太山，一通於勞盛山。昔黃帝登峨眉山詣天真皇人，請受此法，駕龍昇天。帝譽之時，九天真王駕九龍之輿，降牧德之臺，授帝此法，帝後封之於北鍾山。夏禹所感之經，出沒有異。」 《雲笈七籤·靈寶略紀》：「玄多靈應，年十三，好慕道德，純粹忠信。舉孝廉，不就。棄榮辭祿，志尚山水。入天台山學道。精思遐徹，未周一年，感通太上，遣三聖真人下降，以《靈寶經》授之。其第一真人自稱太上玄一第一真人鬱羅翹；其第二真人自稱太上玄一第二真人光妙音；其第三真人自稱太上玄一第三真人真定光。三真未降之前，太上又命太極真人徐來勒，為孝先作三洞法師。孝先凡所受經二十三卷，並語稟、請問十卷，合三十三卷。」 《閤皂山志》：「老君乘八景玉輿，從官千萬，正一真人侍焉。老君自號太上玄一真人，真定光為洞經高玄法師，命侍經仙郎王思真披九光玉韞，出《洞玄大洞靈寶經》凡三十六部，以授仙人葛玄。及《上清齋法》二等，並《三籙七品齋法》。...吾昔從左元放先生於赤城山，受《五嶽圖》及《金丹經》，今付於汝。其於諸品符籙、《洞真》、《洞玄》、《洞神》真經等，是太極真人徐來勒於會稽授我，我已流傳於大江之西閤皂福地。此乃上方禁文，自有飛仙守衛。今付汝等宗奉大法，然九天禁重，勿示非人。若有至心之士，依四極明科，年劫傳授。」 金允中《上清靈寶大法》：「東吳葛仙翁受經於徐來勒，而洞玄之典大布。」 《道教義樞》：「洞神是神寶君所出，西靈真人所撰，此文在小有之天，玉府之中。《序目》云：小有三皇文，本出大有，皆上古三皇所受之書，亦諸仙人所受，以藏諸名山，其蜀郡西城、峨眉山，具有此文。」 《洞神八帝妙精經》：「《西城要訣三皇天文內大字》西城仙人施用立成，隱之玄丘之陰。帛公記錄天漢元年正月三日受。」 《雲笈七籤·三洞並序》：「又鮑靚於晉惠帝永康年中，於嵩山劉君石室，清齋思道，忽有刻石《三皇天文》出於石壁。靚以絹四百尺告玄而受。後授葛洪」 《法苑珠林》：「侍郎崔仁師宣勅旨云：三皇經文字既不可傳，又語涉妖妄宜並除之，即以老子道德經替處。有諸道觀及以百姓人間有此文者，並勒送省除毀。」 金允中《上清靈寶大法》：「洞神部盛於東漢，盟威籙以下諸階雜錄，悉總於正一壇。天心正法，五雷諸法，考召之文，書禁之術，莫不隸焉。此不詳述其用...正一天師遇老君於鶴鳴，而洞神之教宏敷，是其大源也。」 王亞. 南宋淨明道的法、職、籙與洞神部籙階的徹底符號化 (PDF). [2017-10-28]. （原始内容存档 (PDF)于2017-10-28）.  《道教義樞》：「太玄者，舊云：老君既隱太玄之鄉。亦未詳此是何所，必非攝跡還本，遣玄之又玄，寄名太玄耶？今明此經名太玄者，當是崇於重玄之致，玄義遠大，故曰太玄。...太玄者，重玄為宗，老君所說，故《道君序訣》云：玄玄道宗。又《太玄經》云：旡無曰道，義樞玄玄。而尹生所受，唯得道德、妙真、西昇等五卷。...洞真變化無方，神力自在，故須太玄明空，道成此行。重玄之心既朗，萬變之道斯成，故三十九章號無生之說，西昇妙典示善入無為之宗，無為之果。既體玄斯致，無生之道即洞遣方成。」 《道教義樞》：「太平者，太言極大，平謂和平，明六合大通為一，正平之炁斯行。故《太平經》云：今平炁行矣。有解三台正為太平，有解景星見曰太平。今明此經見世，能使六合同文，萬邦共軌，君明物度，可謂太平。...太平者，此經以三一為宗，老君所說。按甲部第一云：學士習用其書，尋得其根，根之本宗，三一為主。然其卷數，或有不同。今甲乙十部，合一百七十卷，今世所行。...洞玄和天安地，保國寧民，太平宗教，亦復如斯。」 《道教義樞》：「太清者，孟法師云：大道炁之所結，炁清體太，故曰太清，以境曰經也。今謂此經，從所輔之境得名，何者？此經既明金丹之術，服御之者，遠昇太清，故言泰清也。...所以太清輔洞神者，洞神召制鬼神，必須太清存守太一，服御金丹，助成此道，神用乃申。」 《抱朴子》：「昔左元放於天柱山中精思，而神人授之金丹仙經，會漢末亂，不遑合作，而避地來渡江東，志欲投名山以修斯道。余從祖仙公，又從元放受之。凡受太清丹經三卷及九鼎丹經一卷金液丹經一卷。余師鄭君者，則余從祖仙公之弟子也，又於從祖受之。」 《道教義樞》：「正一者，真一為宗，太上所說。...正一者，《盟威經》云：正以治邪，一以統萬。又言：法文者，法以合離，文以分理。此言眾生離本，所以言離，故下文云：反離還合，合真捨偽，由法乃成也。言統萬者，總攝一切，令得還真。故下文云：一切學悟少欲，欲少近乎道宗，宗道在乎一式也。治邪者，文云：眾生根麤，去道奢邈，大道慈愍，立法訓治，趣令心開，兩半成一，一成無敗，與常道合真，故曰正一法文。今明正是不邪，一者非二，此經正義，以破邪迷，雖說百途，終歸一理，故云正一也。...正一徧陳三乘者，以具經通明三乘之致也。陳者，申也，言末俗根鈍，迷於三乘，正一徧申明也。又三洞總為一乘之教，故正一云：三洞雖三，兼而該之，一乘道也。太玄為大乘，太平為中乘，太清為小乘，正一通於三乘也。」 《赤松子章曆》：「漢代人鬼交雜，精邪遍行，太上垂慈，下降鶴嗚山，授張天師正一盟威符籙一百二十階，及千二百官儀三百大章，法文秘要，救治人物」 《三天內解經》：「太上謂世人不畏真正而畏邪鬼，因自號為新出老君。即拜張為太玄都正一平氣三天之師，付張正一盟威之道，新出老君之制，罷廢六天三道時事，平正三天，洗除浮華，納朴還真，承受太上真經。制科律積一十六年，到永壽三年歲在丁酉，與漢帝朝臣以白馬血為盟，丹書鐵券為信，與天地水三官、太歲將軍共約：永用三天正法。」 《洞玄靈寶玄門大義》：「本文者，即三元八會之書、長行原起之說，其例是也。《真誥》紫微夫人云：三元八會之書，太極高真所用。本者，始也，根也。是經教之始，文字之根，又為得理之原，萬法之本。文者，分也，理也。既能分辨二儀，又能分列法相；既能理於萬事，又能表銓至理。如木有文，亦名為理也。」 《洞玄靈寶玄門大義》：「神符者，即龍章鳳篆之文，靈迹符書之字是也。神以不測為義，符以符契為名。謂此靈迹神用無方，利益眾生，信若符契。」 《洞玄靈寶玄門大義》：「玉訣者，如《河上》釋注之文。玉訣，解金書之例是也。玉名無染，訣語疑謂，决定了知，更無疑染。」 《洞玄靈寶玄門大義》：「靈圖者，如含景五帝之象、圖局三一之形，其例是也。靈，妙也；圖，度也。謂度寫妙形，傳流下世。」 《洞玄靈寶玄門大義》：「譜錄者，如《生神》所述三君，《本行》（太上洞玄靈寶真文度人本行妙經）所陳五帝，其例是也。譜，緒也；錄，記也。謂緒記聖人以為教法，亦是緒其源起，使物錄持也。」 《洞玄靈寶玄門大義》：「戒律者，如六情十惡之例是也。戒者，解也，界也，止也，能解眾惡之縛，能分善惡之界，防止諸惡也。律者，率也，直也，慄也，率計罪愆，直而不枉，使懼慄也。」 《洞玄靈寶玄門大義》：「威儀者，如齋法典式、請經軌儀之例是也。威是儼疑可畏，儀是軌式所宜，亦是曲從物宜，為威法也。」 《洞玄靈寶玄門大義》：「方法者，如存三守一、制魄拘魂之例是也。方者方所，法者節度，修行治身，有方所節度也。」《大明道藏經目錄》：「八曰方法，如存三守一、制魄拘魂、䇿役鬼神、祈禱雨暘、濟幽度顯之例」 《洞玄靈寶玄門大義》：「眾術者，如變丹鍊石、化形隱景之例是也。眾，多也；術，道也。為趣至極之聖道也。」《大明道藏經目錄》：「九曰衆術，如變丹錬石、化形隱景、陰陽術數、藥餌導養之例」 《洞玄靈寶玄門大義》：「記傳者，如道君本業、皇人往行之例是也。記，誌也；傳，傳也。謂記誌本業，傳示學人。」 《洞玄靈寶玄門大義》：「讚頌者，如五真頌、九天舊章之例是也。讚以表事，頌以歌德。故詩云頌者，美盛德之形容，亦曰偈頌也。」 《洞玄靈寶玄門大義》：「表奏者，如六齋啟願、三會謁請之例是也。表，明也；奏，凑也。謂表明心事、上凑大道。」 小林正美：〈三洞四輔與「道教」的成立（页面存档备份，存于互联网档案馆）〉。